Džeimss Lovels

**Džeimss Arturs "Džims" Lovels jaunākais** (*James Arthur "Jim" Lovell, Jr.*; dzimis , miris ) bija ASV atvaļināts Jūras kara flotes lidotājs, kapteinis, *[[Nacionālā aeronautikas un kosmosa administrācija|NASA]]* astronauts. Viņš ir veicis četrus lidojumus kosmosā, to skaitā pirmo lidojumu apkārt Mēnesim. Bijis komandieris kosmosa kuģim *[[Apollo 13]]*, kas piedzīvoja kritisku avāriju ceļā uz Mēnesi, bet veiksmīgi atgriezās uz Zemes.

## Dzīvesgājums

Džeimss Lovels dzimis  Klīvlendā, Ohaio štatā. Viņš bija vienīgais bērns čehu izcelsmes mātei Blanšai. Tēvs gāja bojā 1933. gadā autoavārijā. Māte ar Džeimsu pārcēlās uz Indiānas štatu, vēlāk — uz Milvoki Viskonsinā, kur viņš pabeidza vidusskolu.
1946. gadā Lovels iestājās Viskonsinas Universitātē *Flying Midshipman* programmā, kur gatavoja kara aviatorus. 1948. gadā viņš iestājās ASV Jūras kara flotes akadēmijā, un 1952. gadā ieguva bakalaura grādu.

1952. gadā Džeimss Lovels iestājās Jūras kara flotē un Pensakolā līdz 1954. gada februārim apguva lidošanas prasmes. Līdz 1957. gadam viņš lidoja ar jūras iznīcinātāju *[[McDonnell F2H Banshee|F2H Banshee]]*.
1958. gadā Lovels pabeidza izmēģinātāju lidotāju kursus Jūras kara flotes Gaisa izmēģinājumu centrā *Pax River* Jūras kara flotes aviācijas stacijā.

1959. gadā Džeimss Lovels pieteicās *[[Nacionālā aeronautikas un kosmosa administrācija|NASA]]* pirmajai pilotējamo kosmisko lidojumu programmai *[[Mercury (kosmiskais projekts)|Mercury]]*, bet viņu neuzņēma medicīnisku apsvērumu dēļ. Nākamos četrus gadus viņš turpināja dienestu *Pax River* kā izmēģinātājpilots un instruktors.

[left|180px|thumb|Džeimss Lovels (no kreisās) un [Frenks Bormans dodas uz kosmosa kuģi *[[Gemini 7]]*]]
1962. gada septembrī Džeimss Lovels tika uzņemts otrajā *NASA* astronautu grupā.
1963. gadā sāka gatavoties lidojumam *[[Gemini (kosmiskais projekts)|Gemini]]* programmā. Lovels bija *[[Gemini 4]]* dublieru apkalpes pilots.

Džims Lovels savu pirmo kosmisko lidojumu veica 1965. gada decembrī kā *[[Gemini 7]]* pilots kopā ar Frenku Bormanu. Viņi uzstādīja kosmiskā lidojuma ilguma rekordu (gandrīz 14 diennaktis) un veica pasaulē pirmās kosmisko aparātu tuvošanās operācijas (ar kosmosa kuģi *[[Gemini 6A]]*).

1966. gada janvārī Lovelu apstiprināja par *[[Gemini 10]]* dublieru apkalpes komandējošo pilotu, un pēc tam viņš kļūtu par *Gemini 13* komandējošo pilotu. 1966. gada februārī *[[Gemini 9A|Gemini 9]]* pamatapkalpes locekļi Eliots Sī un Čārlzs Basets gāja bojā aviokatastrofā. *Gemini 10* dublieru apkalpe kļuva par *Gemini 9* dublieru apkalpi un līdz ar to *Gemini 12* pamatapkalpi.

Lovela otrais lidojums kosmosā notika 1966. gada novembrī, esot *[[Gemini 12]]* komandējošajam pilotam.

1968. gada decembrī Džims Lovels veica trešo lidojumu kosmosa kuģī *[[Apollo 8]]*. Pirmoreiz vēsturē kosmosa kuģis sasniedza Mēness orbītu. Tika veikti 20 apriņķojumi ar Mēnesi.

Ceturtais viņa lidojums kosmosā notika 1970. gada aprīlī, esot komandierim kosmosa kuģim *[[Apollo 13]]*, kas piedzīvoja kritisku avāriju ceļā uz Mēnesi, bet veiksmīgi atgriezās uz Zemes.

1971. gada maijā Džeimss Lovels kļuva par Džonsona kosmosa centra direktora vietnieku zinātnes jautājumos.
1973. gada 1. martā Lovels atstāja *NASA* un atvaļinājās no Jūras kara flotes.

[thumb|340px|(no kreisās) [Frenks Bormans, Džeimss Lovels un Viljams Enderss 2008. gada decembrī]]
1973. gada martā Lovels sāka strādāt *Bay-Houston Towing Company*; 1975. gadā viņš kļuva par šī uzņēmuma izpilddirektoru.
1977. gadā viņš kļuva par *Fisk Telephone Systems* prezidentu.
No 1981. līdz 1991. gadam Lovels strādāja *Centel Corporation*.
2000. gadā iekļuva *Space Media Inc.* padomē.
Viņš ir dibinājis uzņēmumu *Lovell Communications*, kas nodarbojas ar ASV kosmiskās programmas informācijas izplatīšanu.

## Kosmisko lidojumu kopsavilkums

## Ārējās saites
* Johnson Space Center biography 
* Джеймс Артур Ловелл, мл. astronaut.ru